אין שירים אחרים
בשדותייך צועד כבר הקיץ; כמו תמיד, בעקבות האביב.; ואנחנו עוברים על פנייך; בפטרולים צפופים, מסביב.; לא רצינו בכך, האמיני,; אך ה"עוזי" למותן לחוץ.; ואנחנו בטוחים שתביני,; את תמיד מבינה כשנחוץ.; כן, הבטחנו לשיר לך שירים; אך כיום אין שירים אחרים ...; כאן פוסעים בשלשות, צעד - צעד,; על מנות של ברזל ומורל,; חיילים של היום ושל פעם:; מתש"ח וסיני, עד בכלל.; והלב כבר צופה איך דולק בך; שוב עשן - הקרבות הגועש.; שום שנתון, יפתי, לא חומק בך; מטבילת האבק והאש.; כן, הבטחנו לשיר לך שירים ...; הפלוגה אל היעד צועדת; והעורף שולח לה ד"ש.; יש מילים, כמו "חרות" ו"מולדת"; שתמיד נולדות מחדש.; יש שתיקה שכזאת, של כולנו,; שיודעים בה, גם בלי לדבר:; את שלנו שלנו, שלנו; ואנחנו שלך, מסתבר...; כן, הבטחנו לשיר לך, שירים...; 